
VYRESNIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Vyresnysis specialistas yra valstybės karjeros tarnautojas. 

II SKYRIUS
PASKIRTIS

2. Kulvos seniūnijos vyresniojo specialisto pareigybė reikalinga užtikrinti savivaldybės 
administracijos struktūrinio teritorinio padalinio -filialo-seniūnijos veiklą, tvarkyti seniūnijos 
reikalus, įgyvendinti savivaldos institucijų sprendimus seniūnijos veiklos klausimais, seniūnui 
pavaduoti jam nesant, ūkinei veiklai organizuoti.

III SKYRIUS
VEIKLOS SRITIS 

3. Šias pareigas einantis valstybės tarnautojas vykdo funkcijas bendrosiose veiklos srityse - dokumentų valdyme, personalo valdyme, turto valdyme ir priežiūroje, viešųjų pirkimų organizavime ir kt.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. Turėti aukštąjį universitetinį išsilavinimą humanitarinių ar socialinių mokslų studijų srityje. 
4.2.  Išmanyti Lietuvos  Respublikos įstatymus,  Lietuvos  Respublikos Vyriausybės   nutarimus   ir  kitus   teisės  aktus,   reglamentuojančius  vietos  savivaldą,  viešąjį administravimą, valstybės tarnybą bei personalo valdymą, dokumentų rengimo ir įforminimo bei raštvedybą reglamentuojančius teisės aktus. 
4.3. Mokėti valdyti, kaupti, sisteminti, apibendrinti informaciją, sklandžiai dėstyti mintis raštu ir žodžiu, savarankiškai planuoti ir organizuoti savo darbinę veiklą. 
4.4. Turėti ne mažiau kaip 3 metų darbo patirtį savivaldybių institucijose bei įstaigose.
4.5. Mokėti dirbti šiomis kompiuterinėmis programomis: MS Word, MS Excel, Microsoft Outlook.  
4.6. Išmanyti dokumentų rengimo, forminimo ir raštvedybos taisykles.
4.7. Turėti „B“ kategorijos vairuotojo pažymėjimą.



V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. Rengti seniūnijos seniūno įsakymus veiklos, personalo, atostogų klausimais,  raštus, leidimus ir kitus dokumentus fiziniams ir juridiniams asmenims, siekiant užtikrinti seniūnijai pavestų funkcijų įgyvendinimą.
5.2. Rengti su personalo valdymo funkcijomis susijusius dokumentus, įgyvendinant personalo valdymo funkcijas. 
5.3. Lietuvos Respublikos Notariato įstatymo, Civilinio kodekso ir Vietos savivaldos 
įstatymo nustatyta tvarka rengti dokumentus, reikalingus notariniams veiksmams atlikti, įgyvendinant LR notariato įstatymą ir LR Civilinį kodeksą.
5.4. Organizuoti  viešųjų darbų programos ir nemokamų viešųjų darbų įgyvendinimą Kulvos seniūnijoje siekiant įgyvendinti LR gyventojų užimtumo rėmimo įstatymą. 
5.5. Teikti seniūnui pasiūlymus viešojo ūkio, infrastruktūros, želdinių tvarkymo, kultūrinės bei sportinės veiklos srityse, siekiant veiklos tobulinimo šiais klausimais. 
5.6. Kontroliuoti ir kompetencijos ribose teikti seniūnui informaciją apie tarybos 
sprendimų, mero potvarkių, administracijos direktoriaus, seniūno įsakymų įgyvendinimą seniūnijos 
teritorijoje, kad būtų pasiekti savivaldybės ir Kulvos seniūnijos strateginiai tikslai. 
5.7. Rengti merui, administracijos direktoriui pasiūlymus dėl seniūnijos dalyvavimo 
investicinėse programose, siekiant įgyvendinti savivaldybės strateginius tikslus. 
5.8. Organizuoti raštvedybą pagal norminių ir metodinių dokumentų reikalavimus, ruošti ir perduoti seniūnijos dokumentų bylas į valstybinį archyvą, įgyvendinant LR dokumentų ir 
archyvų įstatymą. 
	5.9. Tvarkyti gyvenamosios vietos deklaravimo ir gyvenamosios vietos nedeklaravusių asmenų apskaitą siekiant užtikrinti seniūnijai pavestų funkcijų įgyvendinimą. 
5.10.  Nesant seniūno (ligos, atostogų, komandiruotės metu ir kitais atvejais), laikinai 
vykdyti seniūno funkcijas, siekiant užtikrinti seniūnijai pavestų funkcijų įgyvendinimą.
	5.11. Padėti organizuoti seniūnijos aptarnaujamoje teritorijoje gyvenamųjų vietovių bendruomenių atstovų – seniūnaičių rinkimus, juos protokoluoti. 
 5.12. Vykdyti kitus  nenuolatinio pobūdžio seniūno pavedimus, kad būtų pasiekti savivaldybės strateginiai tikslai.

VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus Kulvos seniūnijos seniūnui.

Susipažinau 
(Parašas) 
(Vardas ir pavardė) 
(Data)

